126.

EDAU iesaka: — paredzēt Eurojust priekšlikumā skaidru konceptuālo nodalījumu starp operatīvajiem datiem (ar lietu saistītajiem datiem) un administratīvajiem datiem (datiem, kas nav saistīti ar lietu) un pārstrādāt Eurojust priekšlikuma 27. panta 5. punktu atbilstoši šīm definīcijām, — definēt Eurojust un EPPO priekšlikumos šādus terminus: kompetentās iestādes, Savienības institūcijas, trešās valstis, starptautiskās organizācijas, privātas puses un privātas personas, — skaidri un precīzi definēt EPPO kompetenču jomu, — paskaidrot, vai personas datus var apstrādāt lietās ārpus Lietu vadības sistēmas (LVS), — aizstāt formulējumu “ar lietu saistīti personas dati” ar “operatīvā personāla dati”EPPO priekšlikuma 22. panta 6. punktā, lai nodrošinātu atbilstību definīcijām, kas sniegtas EPPO priekšlikuma 2. panta e) punktā, — paskaidrot Eurojust un EPPO priekšlikumos personas datu apstrādes nolūkus attiecībā uz indeksu, pagaidu darba datnēm un, ja attiecināms, citām datnēm, kurās ir operatīvie dati, kas ietver personas datus, — izņemt no Eurojust priekšlikuma 24. panta 2. punkta c) apakšpunkta un EPPO priekšlikuma 22. panta 2. punkta c) apakšpunkta priekšlikumu, ka LVS atvieglo likumības un atbilstības datu aizsardzības noteikumiem uzraudzību, un norādīt to atsevišķā punktā, — izskaidrot datu kategorijas “muitas un nodokļu identifikācijas numurs” iemeslus vai dzēst to no 2. pielikuma, — papildināt EPPO priekšlikuma 37. panta 3. punktu, nosakot, ka datu aizsardzības amatpersona ir jāinformē par specifiskiem apstākļiem, kas pamato šādu personas datu apstrādi, un noteikt Eurojust priekšlikuma 27. panta 3. punktā un EPPO priekšlikuma 37. panta 3. punktā, ka pamatojumam ir jābūt pienācīgi dokumentētam, — pievienot arī personas, kas jaunākas par 18 gadiem, Eurojust priekšlikuma 27. panta 3. punkta pēdējā teikumā un 27. panta 4. punktā, kā arī EPPO priekšlikuma 37. panta 4. punktā, — svītrot Eurojust priekšlikuma 28. panta 4. punktu un EPPO priekšlikuma 38. panta 4. punktu, jo pienākums pārskatīt datus jau ir minēts citā punktā un pārskatīšana jāveic kontrolierim (t. i., Eurojust vai EPPO), nevis EDAU, — ietvert Eurojust priekšlikuma 28. pantā un EPPO priekšlikuma 38. pantā punktu, kurā noteikta pastāvīga datu saglabāšana šādās situācijās: — kad nepieciešams aizsargāt datu subjekta, kam nepieciešama aizsardzība, intereses, — kad datu subjekts apšauba to precizitāti, uz laiku, kas ļauj kontrolierim pārbaudīt datu precizitāti, — kad personas dati jāsaglabā pierādījuma nolūkā, — kad datu subjekts iebilst pret to dzēšanu un tā vietā pieprasa to izmantošanas ierobežošanu, — papildināt Eurojust priekšlikumu, iekļaujot īpašu noteikumu, kurā uzskaitīti visi Eurojust apstrādātās informācijas avoti, — grozīt Eurojust priekšlikuma 31. pantu, lai nodrošinātu, ka datu aizsardzības amatpersonu ieceļ Kolēģija, — Eurojust priekšlikuma 31. panta 2. punktā un EPPO priekšlikuma 41. panta 2. punktā aizvietot formulējumu “Izpildot saistības, kas noteiktas Regulas (EK) Nr. 45/2001 24. pantā” ar “Papildus saistībām, kas noteiktas Regulas (EK) Nr. 45/2001 24. pantā”, — noteikt Eurojust priekšlikuma 31. panta 3. punktā un EPPO priekšlikuma 41. panta 3. punktā, ka DPO darbiniekiem ir jābūt piekļuvei visiem Eurojust apstrādātajiem datiem un visām Eurojust telpām, izpildot savus uzdevumus, un papildināt, ka šāda piekļuve ir iespējama jebkurā laikā un bez iepriekšēja pieprasījuma, — papildināt Eurojust priekšlikuma 31. pantu un EPPO priekšlikuma 41. pantu, nosakot uzdevumu uzturēt tādu incidentu, kas skar Eurojust apstrādātos gan operatīvos, gan administratīvos personas datus, — svītrot Eurojust priekšlikuma 32. panta 4. punktu un EPPO priekšlikuma 42. panta 4. punktu, jo Regulas (EK) Nr. 45/2001, kas attiecināma uz Eurojust un EPPO, 20. pantā jau aptverti šie noteikumi, — svītrot Eurojust priekšlikuma 32. panta 6. punktu, kurā minēts laika ierobežojums, jo tas ir lieks saistībā ar Eurojust priekšlikuma 32. panta 2. punktu, — svītrot Eurojust priekšlikuma 32. panta 7. punktu un EPPO priekšlikuma 42. panta 4. punktu, jo tie ir lieki saistībā ar Regulu (EK) Nr. 45/2001, — papildināt Eurojust priekšlikuma 33. pantu un EPPO priekšlikuma 43. pantu, pievienojot vārdus “Modalitātes attiecībā uz”, — paredzēt noteikumus par ES institūciju sniegto datu labošanu, dzēšanu vai ierobežošanu Eurojust priekšlikuma 33. pantā, — aizvietot Eurojust priekšlikuma 34. panta 1. punkta un EPPO priekšlikuma 44. panta 1. punkta pašreizējo formulējumu ar šādu: “Eurojust apstrādā personas datus tādā veidā, lai vienmēr varētu noteikt to avotu.”, — Eurojust priekšlikuma 34. panta 3. punktā un EPPO priekšlikuma 44. panta 2. punktā sadalīt abus teikumus atsevišķos punktos, jo tajos apskatītas dažādas tēmas, — grozīt Eurojust priekšlikuma 34. panta 3. punkta un EPPO priekšlikuma 44. panta 3. punkta pirmo teikumu, lai paskaidrotu atbildības, — pārstrādāt Eurojust priekšlikuma 36. panta 1. punkta un EPPO priekšlikuma 46. panta 1. punkta pēdējo teikumu, lai nodrošinātu, ka EDAU cieši ņem vērā kompetento valsts uzraudzības iestāžu viedokli, — papildināt ar vārdu “tostarp” [including] starp “starptautiskās organizācijas” un “Starptautiskā Kriminālpolicijas organizācija (Interpol)”Eurojust priekšlikuma 38. panta 1. punkta beigās un aizstāt “starptautiskās organizācijas vai Interpol” ar “starptautiskās organizācijas, tostarp Interpol”Eurojust priekšlikuma 40. panta 1. punktā un 45. panta 2. punktā, — noņemt iespēju Eurojust pieņemt dalībvalstu piekrišanu, svītrojot Eurojust priekšlikuma 38. panta 4. punkta a) apakšpunktu, un papildināt, nosakot, ka piekrišana jāsniedz “pirms nodošanas”, Eurojust priekšlikuma 38. panta 4. punkta otrajā teikumā, — papildināt Eurojust priekšlikuma 38. pantu ar punktu, kurā noteikta prasība, ka datus var nodot tikai tad, ja saņēmējs apņemas datus izmantot tikai tam nolūkam, kam tie tika nodoti, — papildināt Eurojust priekšlikuma 38. pantu ar punktu, kurā noteikta prasība, ka Eurojust jāsaglabā precīza uzskaite par personas datu nodošanu, kā arī šādas nodošanas pamatojumu atbilstīgi Eurojust priekšlikuma 31. panta 2. punkta a) apakšpunktam. Tas pats ieteikums attiecas uz EPPO priekšlikuma 56. pantu, — padarīt skaidrāku Eurojust priekšlikuma V nodaļas II iedaļas nosaukumu (Attiecības ar partneriem) un EPPO priekšlikuma VIII nodaļas II iedaļu, — noteikt Eurojust priekšlikuma 40. panta 5. punktā, ka Eurojust jāizmanto informācija kopīgi saskaņā ar dalībvalsts, Savienības institūcijas, trešās valsts vai starptautiskas organizācijas, kas sniegusi šo informāciju Eurojust, lēmumu, — papildināt, iekļaujot priekšlikumu apsvērumā pamatojumu par automātiskas un sistemātiskas informācijas apmaiņas starp Eurojust un EPPO nepieciešamību, — pārvietot 42. panta 1. punktu uz 39. pantu, kurā apskatīta sadarbība ar Eiropas Tiesu tīkliem un citiem ES tīkliem, kas iesaistīti sadarbībā krimināllietās, — svītrot Eurojust priekšlikuma 43. pantā atsauci uz 38. panta 1. punktu un tā vietā uzskaitīt personas, ar ko Eurojust var slēgt darba vienošanās (trešās valstis un starptautiskās organizācijas), — Eurojust priekšlikuma 43. pantā norādīt, ka ar šo pantu netiek skarti, nosacījumi, kas noteikti Eurojust priekšlikuma IV iedaļā attiecībā uz personas datu nodošanu trešām valstīm un starptautiskajām organizācijām, — papildināt Eurojust priekšlikuma 44. pantu, nosakot, ka tas attiecināms, neskarot 40.–42. pantu, — iekļaut Eurojust priekšlikuma 44. pantā un EPPO priekšlikuma 61. pantā Eurojust/EPPO pienākumu publicēt savā tīmekļa vietnē regulāri atjauninātu ES institūciju un organizāciju, ar kurām tās kopīgi izmanto informāciju, sarakstu, — svītrot Eurojust priekšlikuma 45. pantā un EPPO priekšlikuma 61. pantā atsauci uz Direktīvu 95/46/EK un iekļaut priekšlikumā kritērijus un procedūru, kas jāievēro Komisijai, lai pieņemt atbilstības lēmumu, — papildināt Eurojust priekšlikuma 45. panta 1. punktu un EPPO priekšlikuma 61. panta 1. punktu, nosakot, ka sarunu laikā par visiem starptautiskajiem līgumiem starp ES un trešo valsti vai starptautisku organizāciju, un jo īpaši pirms sarunu mandāta pieņemšanas, kā arī pirms līguma galīgās versijas izstrādes, savlaicīgi jākonsultējas ar EDAU, — papildināt Eurojust priekšlikuma 45. panta 1. punktu un EPPO priekšlikuma 61. panta 1. punktu, pievienojot pārejas klauzulu par esošajiem sadarbības līgumiem, kas regulē personas datu nodošanu, ko veic Eurojust, paredzot šo līgumu pārvērtēšanu, lai nodrošinātu to atbilstību Eurojust priekšlikuma prasībām, termiņā, kas nepārsniedz divus gadus pēc Eurojust priekšlikuma stāšanās spēkā, — iekļaut Eurojust priekšlikuma 45. panta 1. punktā un EPPO priekšlikuma 61. panta 1. punktā Eurojust un EPPO pienākumu publicēt savās tīmekļa vietnēs regulāri atjauninātu starptautisko un sadarbības līgumu ar trešām valstīm un starptautiskajām organizācijām sarakstu, — papildināt Eurojust priekšlikuma 45. panta 2. punktu un EPPO priekšlikuma 61. panta 2. punktu, skaidri nosakot, ka atkāpes attiecināmas uz gadījuma rakstura nodošanu, nevis biežām, apjomīgām vai strukturālām nodošanām (nodošanu kopumiem), — svītrot Eurojust priekšlikuma 45. panta 2. punkta a) apakšpunktu / EPPO priekšlikuma 61. panta 2. punkta a) apakšpunktu un aizvietot to ar Eurojust priekšlikuma 45. panta 2. punkta c) apakšpunktu / EPPO priekšlikuma 61. panta 2. punkta c) apakšpunktu kā pirmo atkāpi, — grozīt Eurojust priekšlikuma 45. panta 3. punktu un EPPO priekšlikuma 61. panta 3. punktu, — noteikt Eurojust priekšlikuma 45. pantā un EPPO priekšlikuma 61. pantā, ka visas nodošanas, kas pamatotas uz atkāpēm, ir īpaši jādokumentē.